Deg yiwen n wass seg wussan n Nisan rziɣ s axxam n umeddakel-iw, tanezduɣt-is tebεed ,akken kan nekcem deg awal nella nettqeṣṣir, yekcem-d yiwen n umɣar ad yesεu ahat 65 n yiseggasen, seg yiceṭṭiḍen i yelsa d wamek yegga wudem-is yettban-d d argaz i yesɛan lhiba, dɣa beddeɣ ɣur-s acku meqqer fell-i rriɣ-as leqder, uqbel ad kkreɣ ad selmeɣ fell-as s ufus, yenṭeq umeddakel-iw yenna-iyi-d: wagi d Fares Afendi Karama syen akin yenna-d isemiw yemmuqel-d ɣur-i i, yeṭṭef s yiḍudan-is anyir-is dɣa yeɣli-d fella-s ucebbub n uqerru-is d amellal am udfel amzun yebɣa ad yerr anecfu-s ɣer deffir, syen yenecraḥ-d s tumert, yuẓ-d ɣur-i yenna-id : kečč d mmi-s n umeddakel -iw aqdim , sεeddaɣ yid-s ussan-iw, ferḥeɣ aṭas mi d-mlaleɣ yidek, aya lukan ad teẓred acḥal i cedhaɣ ad mlileɣ d baba-k!